દેશમાં ખેડૂતો, મજૂરો, શ્રમિકો બિનસંગઠિત ક્ષેત્રના કામદારોની હાલત કફોડી છે અને સરકાર સામે એમને ભયંકર અસંતોષ છે. સૌરાષ્ટ્રમાં પણ ખેડૂતોનો રોષ વારંવાર આંદોલનના રૂપમાં જોવા મળી રહ્યાે છે. આખા દેશમાં આવી જ હાલત છે. અર્થતંત્રની સ્થિતિ સારી નથી છતાં ગાઈ વગાડીને એવા નિવેદનો કરવામાં આવી રહ્યા છે કે અર્થતંત્ર દોડી રહ્યું છે અને વૃધ્ધિદરમાં વધારો થવાનો છે. એકબાજુ રાંધણગેસના ભાવ વધી રહ્યા છે, સબસીડીવાળા અને નોનસબસીડીવાળા સિલીન્ડરોના ભાવમાં વધારા થઈ રહ્યા છે. કઈ એવી ચીજ છે જેમાં ભાવવધારો થતો નથી તે ખરેખર એક કોયડો છે. ચૂંટણી આવતી હોય ત્યારે પાણી પહેલા પાળ બાંધવા માટે બદનામ આ રાજકારણીઆે લોકોની પાયાની સમસ્યાઆેને ઠોકર મારીને એમનું ધ્યાન બીજે દોરવાના પાપ કરે છે અને બિનજરૂરી મુદાઆેને દેશમાં ચગાવીને અશાંતિ સર્જવાનું મહાપાપ આચરે છે. આ લોકોને ખરેખર હિન્દુસ્તાનની ગરીબ જનતાની કે સામાન્ય મધ્યમવર્ગની કંઈ પડી નથી. શાસક અને વિપક્ષ બન્ને એક જ નદીના માછલા છે. જેવા આગલા છે તેવા જ પાછલા છે. રાહુલ ગાંધીમાં કંઈ દાડા વળે એમ નથી. રાહુલ ગાંધી ધારે તો અર્થતંત્રના મુદા પર અને માેંઘવારીના મુદા પર દેશ આખો ગજાવીને ગરીબોના અવાજને વાચા આપી શકે છે પરંતુ તેનું લેવલ હજુ સુધી અહી પહાેંચ્યું નથી તેવું લાગે છે. કાેંગ્રેસ પાસે કોઈ પરિપકવ નેતા જ નથી. જે હોશિયાર અને વફાદાર અને જૂના નેતાઆે છે તેને કાેંગ્રેસ આગળ વધવા દેવા માગતી નથી. આ તેની ખાનદાની પરંપરા છે અને આ પરંપરાને તોડવાનું સાહસ તેઆે કરવા તૈયાર નથી.